<b>ד"א לפי שאזהרת השתיה יש בה רמז אל השתיקה,</b> כי כל שכור מרבה דברים כמ"ש <small>(משלי כג כט-ל)</small> למי שיח וגו' למאחרים על היין וגו' וכתיב <small>(זכריה ט יז)</small> ותירוש ינובב בתולות, על כן בזכות וידום אהרן נתיחד אליו דבור זה כי על ידו לא ירבה בשיחה בטילה או מזקת כי הלה"ר תלתא קטיל <small>(דב"ר ה י)</small> לכך נאמר ולא תמותו מלבד מה שהשכרות ממית בטבע כמ"ש <small>(משלי יד יב)</small> יש דרך ישר לפני איש ואחריתו דרכי מות, יש דרך ישר ס"ת שכר כי ע"י השכר הכל בעיניו למישור כאמרו רז"ל <small>(יומא עה.)</small> כל הנותן עיניו בכוסו כל העריות דומות בעיניו למישור שנאמר <small>(משלי כג לא)</small> יתהלך למשרים, וזהו שנאמר ואחריתו דרכי מות כי האחרית מן יש דרך ישר הוא אותיות שכר והוא דרכי מות כי הוא ממית הן בדרך עונש הן בדרך הטבע.

